
Előfordulhat, hogy az AI által létrehozott tartalom helytelen.]
TRADÍCIÓ ÉS INNOVÁCIÓ
Tető az építészetben
swisspor Építész Pályázat


A CREATON South-East Europe Kft. (továbbiakban: kiíró) 2025. évben tizenharmadik alkalommal írja ki országos, nyílt és nyilvános pályázatát (továbbiakban: pályázat) építészek számára, amelyre ebben az évben is bármilyen funkciójú épülettel, legyen az új építésű vagy felújított, valamint műemléki épületek rehabilitációjával is lehet pályázni. 

A zsűri a swissporTON kerámia tetőcseréppel tervezett vagy megvalósult épületeket várja. 


PÁLYÁZATI ANYAG 

A 2025. évben meghirdetett pályázatra tervezés (építési engedéllyel rendelkező), megvalósulás (azaz kivitelezői pályáztatás vagy kivitelezés) alatt álló épületekkel és megvalósult, használatba vételi engedéllyel rendelkező épületekkel egyaránt lehet pályázni. 300 négyzetméter alatti épület esetén a bejelentési kötelezettségnek eleget téve nyújtható be a pályázat. A pályázás feltétele, hogy a jogosult tervező az épület tervezése során a swissporTON kerámia tetőcserepeit használja, illetve az épületet swissporTON kerámia tetőcserép fedje. 
A pályázat zsűrije a tervezett és megvalósult épületeken a swissporTON kerámia tetőcserép változatos felhasználási lehetőségeit, megvalósítási módjait keresi az egyszerűtől a legbonyolultabbig. Egy kategóriában kerülnek elbírálásra a swissporTON kerámia tetőcseréppel tervezett vagy megvalósult épületek, tekintve, hogy az értékelés során zsűri az előző évekhez hasonlóan az épület egészét, egységességét vizsgálja. 

A pályázaton 2022. január 1-je és 2025. december 31. között építési engedélyt (jogerő nem szükséges) illetve használatba vételi engedélyt kapott épületek pályázhatnak. 

BÍRÁLÓ BIZOTTSÁG 

Földes László, Ybl- és Pro Architectura díjas építész 
dr. Fülöp Zsuzsanna, okl. építészmérnök, egyetemi docens 
Horváth Sándor, Széchenyi díjas okleveles építészmérnök, címzetes egyetemi docens, Budapesti Műszaki Egyetem Épületszerkezeti Tanszék
Jánosi János, Ybl- és Pro Architectura díjas építész 
Krizsán András DLA, Ybl-díjas építész 
Nagy Csaba, Ybl- és Prima Primissima díjas építész, az Archikon társalapítója, a MÉSZ elnöke, a 2024. évi pályázat nyertese
Horváth Gergely, okl. építészmérnök, építőmérnök, a 2024. évi pályázat nyertese
Jancsár Péter, építészlátogató, (CREATON South-East Europe Kft.) 
Pap Győző, építészlátogató, (CREATON South-East Europe Kft.)

PÁLYÁZATI DÍJAK, ELISMERÉSEK 

A díjazás során a zsűri 1 500 000 Ft pénzdíjat oszthat el. A Kiíró a pályázatra 1 500 000 Ft összdíjazást határozott meg. A díjkeret tényleges felosztásáról – e korlátok betartásával – a Bíráló Bizottság dönt, a beérkezett pályamunkák alapján. A Kiíró a teljes összeget díjazásra kívánja fordítani, de fenntartja magának a jogot a díjkeret csökkentésére, amennyiben a pályamunkák színvonala azt indokolja. 
· A Díjat az építész kapja. 
· A pályázati díjakhoz kapcsolódó adóterheket a Kiíró átvállalja, és az adóhatóság felé teljesíti. 
· A díjazásban nem részesült pályázatokat a Bíráló Bizottság nem őrzi meg. 
Az ünnepélyes díjátadóra a nyertesek mellett a zsűri által legjobbnak ítélt pályaművek, un. döntőbe juttatott pályaművek szerzői is meghívást kaphatnak. Az eredmények az ünnepélyes díjátadóig titkosak maradnak, ott kerülnek nyilvánosságra. A díjátadóra várhatóan 2026. második negyedévében kerül sor.

PÁLYÁZATI ANYAG

A pályázaton történő részvétel feltétele az alábbiakban ismertetett pályázati anyag és az alábbi nyilatkozatok és engedély-másolat elektronikus benyújtása, annak az alábbiakban megjelölt online felületre (továbbiakban: pályázati oldal) történő feltöltése. 

A PÁLYÁZATI ANYAG TARTALMA

Az építési engedélyezési dokumentációval azonos részletességű és léptékű tervek (tervlapok). Az épület címét is tartalmazó, egyértelmű névvel könyvtárba rendezett, egyértelműen és beazonosíthatóan elnevezett file-ok megadása szükséges. 
Határozat építési engedélyről (jogerő nem szükséges) 
· Helyszínrajz 
· Alaprajzok 
· Metszetek 
· Összes homlokzat 
· Műszaki leírás 

valamint 
· min. 20 db színes fénykép (min 300 dpi), az épületről és a tetőről, a tető részleteiről, azok az építész által fontosnak ítélt részleteiről (új építésű épület esetén látványtervek, felújítás esetén a tárgyi épület eredeti és elkészült állapotáról, illetve esetlegesen a kivitelezésről készült fotók). 
· A tetőfedő anyag kiválasztási okának meghatározása (minimum 4-5 mondatos indokolás a termék felhasználásáról) 

A PÁLYÁZATI RÉSZVÉTEL FELTÉTELE AZ ALÁBBI RÉSZEKKEL RENDELKEZŐ ONLINE ŰRLAP PÁLYÁZATI OLDALON TÖRTÉNŐ KITÖLTÉSE: 
· Jelentkezési adatlap 
· Részvételi és szerzői jogi nyilatkozat 
· Építtetői nyilatkozat 

Az alaki vagy tartalmi feltételeknek meg nem felelő pályázatokat Bíráló Bizottság indoklás nélkül elutasíthatja. 

SZERZŐI JOGOK

A pályázó a pályázat benyújtásával hozzájárulását adja, hogy a CREATON South-East Europe Kft. és annak társcégei az épületet, illetve az arról készült fotókat marketing tevékenységük során időbeli és térbeli korlátozások nélkül, ma ismert és a jövőben ismertté váló média csatornáinak segítségével, de a tulajdonos személyiségi jogainak figyelembevételével, külön díjazás nélkül korlátlanul felhasználhatják, Magyarország és Európa területén, a pályázattal kapcsolatos események és tevékenységek során. 
Az épület tulajdonosának adatait a CREATON South-East Europe Kft. és annak társcégei nem hozzák nyilvánosságra, az épületre vonatkozólag a fotók mellett csak az épület típusa és a helység neve és a felhasznált termék szerepelhet. 

HATÁRIDŐK

A pályázat meghirdetése: 																				                		          2025. december 01. 
A pályaművek beadása:                           2026. március 31. 
Bírálat:                                                        2026. május-június 
További információ a pályázat benyújtásával kapcsolatosan itt kérhető:

Jancsár Péter
Telefon: +36 30 927 9022
E-mail: peter.jancsar@swisspor.hu 

A pályázatok feltöltése: https://www.swissporton.hu/szakembereknek/epitesz-palyazat-2025 

További információ a CREATON South-East Europe Kft. termékeivel, műszaki megoldásaival kapcsolatosan: 
E-mail: info@swisspor.hu		                         www.swissporton.hu 

